# OBČINA TRZIN

**Župan Tone Peršak**

Številka: 22-11/13

Datum: 10.04.2013

**Občinski svet**

**Občine Trzin**

## Zadeva: POROČILO O URESNIČEVANJU LETNEGA PROGRAMA KULTURE V OBČINI TRZIN ZA LETO 2012

**Namen:** Seznanitev s poročilom

Pravna podlaga: Zakon o lokalni samoupravi (Uradni list RS št. 94/07 – uradno prečiščeno besedilo, 87/08 odl. US, 79/09, 51/10, 84/10 – odl. US in 40/12 - ZUJF), 9. in 14. čl. Zakona o uresničevanju javnega interesa za kulturo (Uradni list RS št. [77/07](http://www.uradni-list.si/1/objava.jsp?urlid=200777&stevilka=4066)- uradno prečiščeno besedilo, [56/08](http://www.uradni-list.si/1/objava.jsp?urlid=200856&stevilka=2344), [94/09](http://www.uradni-list.si/1/objava.jsp?urlid=200994&stevilka=4052) odl. US, [4/10](http://www.uradni-list.si/1/objava.jsp?urlid=20104&stevilka=129), [20/11](http://www.uradni-list.si/1/objava.jsp?urlid=201120&stevilka=822), [100/11](http://www.uradni-list.si/1/objava.jsp?urlid=2011100&stevilka=4259) odl. US), 18.čl. Statuta Občine Trzin (Uradni vestnik OT št. 2/06 – uradno prečiščeno besedilo in 8/06) in 33. čl. Poslovnika o delu občinskega sveta Občine Trzin (Uradni vestnik OT, št. 3/99, 10/00 in 5/04)

**Predlagatelj in poročevalec na seji:** Župan Tone Peršak.

**Obrazložitev predloga:** Občinski svet v skladu z Zakonom o lokalni samoupravi in Zakonom o uresničevanju javnega interesa za kulturo (ZUJIK) ureja tudi večino vprašanj v zvezi s programi kulture na območju občine in skladno z ZUJIK sprejema tudi programske akte za področje kulture v Občini Trzin. V preteklih letih je v občini veljal večletni program kulture, ki ga bo smiselno sprejeti tudi za prihodnje obdobje, torej vsaj za štiri leta ali pet let, vendar je smiselno za zdaj še počakati, saj je trenutno v postopku priprave obsežna novela Zakona o uresničevanju javnega interesa za kulturo, hkrati Ministrstvo, pristojno za kulturo, z dveletno zamudo pripravlja nov predlog Nacionalnega programa za kulturo; obenem pa je bilo smiselno počakati tudi na učinke predpisov, ki z državne ravni urejajo financiranje in poslovanje občin v kriznih razmerah. Skladno s povedanim se to poročilo lahko po eni strani še vedno sklicuje na osnovna izhodišča občinskega programa kulture, ki se je sicer že iztekel, vendar osnovna izhodišča gotovo ostajajo še naprej veljavna in osredotoča zlasti na izpeljavo in uspešnost Letnega programa kulture, ki ga je občinski svet novembra 2011 sprejel za leto 2012.

Predlagatelj Poročila o uresničevanju Letnega programa kulture za leto 2012 ocenjuje, da je bil program v celoti in uspešno izpeljan, o čemer pričajo tudi tekoči odzivi občinstva oziroma lokalne in širše javnosti. Pri tem je potrebno upoštevati, da je Občina Trzin v letu 2012 izpeljala javni razpis za sofinanciranje kulturnih programov v občini in tudi za izvedbo nekaterih kulturnih programov občine (festival Trzinska pomlad, Mednarodni folklorni festival ipd.), nekatere programe pa je tudi v letu 2012 načrtovala in organizirala sama. Ob tem je bilo zlasti opaziti, da so ob izvajanju javnega razpisa za leto 2011 zlasti v zvezi z upoštevanjem Pravilnika o sofinanciranju kulturnih dejavnosti v Občini Trzin (Ur.v. OT št. 5/10) nastale določene težave, kar je občinski svet skušal za prihodnje preprečiti s sprejemom novega Pravilnika o sofinanciranju kulturnih dejavnosti v Občini Trzin novembra 2011 (Ur.v. OT št. 8/2011).

**Finančne posledice:** Sprejem Poročila ne bo imel nobenih posledic za Proračun Občine Trzin.

**Predlog sklepa**:

Občinski svet Občine Trzin je na podlagi Zakona o lokalni samoupravi (Uradni list RS št. 94/07 – uradno prečiščeno besedilo, 87/08 odl. US, 79/09, 51/10, 84/10 – odl. US in 40/12 - ZUJF), 9. in 14. čl. Zakona o uresničevanju javnega interesa za kulturo (Uradni list RS št. [77/07](http://www.uradni-list.si/1/objava.jsp?urlid=200777&stevilka=4066)- uradno prečiščeno besedilo, [56/08](http://www.uradni-list.si/1/objava.jsp?urlid=200856&stevilka=2344), [94/09](http://www.uradni-list.si/1/objava.jsp?urlid=200994&stevilka=4052) odl. US, [4/10](http://www.uradni-list.si/1/objava.jsp?urlid=20104&stevilka=129), [20/11](http://www.uradni-list.si/1/objava.jsp?urlid=201120&stevilka=822), [100/11](http://www.uradni-list.si/1/objava.jsp?urlid=2011100&stevilka=4259) odl. US), 18.čl. Statuta Občine Trzin (Uradni vestnik OT št. 2/06 – uradno prečiščeno besedilo in 8/06) in 33. čl. Poslovnika o delu občinskega sveta Občine Trzin (Uradni vestnik OT, št. 3/99, 10/00 in 5/04) na 22. redni seji, dne 24.04.2013 sprejel

### SKLEP

Občinski svet Občine Trzin se je seznanil s Poročilom o uresničevanju Letnega programa kulture v Občini Trzin za leto 2012.

Ta sklep se objavi v Uradnem vestniku Občine Trzin in začne veljati naslednji dan po objavi. Poročilo o uresničevanju Letnega programa kulture v Občini Trzin za leto 2012 pa se objavi na spletni strani Občine Trzin.

Številka: 22-11/2013

Datum: 24. 04. 2013 Župan

 Anton Peršak l.r.

**Besedilo Poročila:**

Na podlagi Zakona o lokalni samoupravi (Uradni list RS št. 94/07 – uradno prečiščeno besedilo, 87/08 odl. US, 79/09, 51/10, 84/10 – odl. US in 40/12 - ZUJF), 9. in 14. čl. Zakona o uresničevanju javnega interesa za kulturo (Uradni list RS št. [77/07](http://www.uradni-list.si/1/objava.jsp?urlid=200777&stevilka=4066)- uradno prečiščeno besedilo, [56/08](http://www.uradni-list.si/1/objava.jsp?urlid=200856&stevilka=2344), [94/09](http://www.uradni-list.si/1/objava.jsp?urlid=200994&stevilka=4052) odl. US, [4/10](http://www.uradni-list.si/1/objava.jsp?urlid=20104&stevilka=129), [20/11](http://www.uradni-list.si/1/objava.jsp?urlid=201120&stevilka=822), [100/11](http://www.uradni-list.si/1/objava.jsp?urlid=2011100&stevilka=4259) odl. US), 18.čl. Statuta Občine Trzin (Uradni vestnik OT št. 2/06 – uradno prečiščeno besedilo in 8/06) in 33. čl. Poslovnika o delu občinskega sveta Občine Trzin (Uradni vestnik OT, št. 3/99, 10/00 in 5/04) je župan Občine Trzin izdal

**POROČILO O URESNIČEVANJU LETNEGA PROGRAMA KULTURE V OBČINI TRZIN ZA LETO 2012**

Kot najpomembnejši cilj Občinskega programa kulture, sprejetega leta 2003, je v besedilu programa zapisano, »da občina oziroma občinsko središče postane tudi kulturno središče, v katerem lahko občanke in občani uresničujejo svoj interes po lastni dejavnosti na področju kulture in svoj interes po dostopnosti kulturnih dobrin v lastnem bivalnem okolju«. V nadaljevanju so kot posamični cilji navedeni zagotavljanje muzejske dejavnosti kot javne službe, zagotavljanje knjižnične dejavnosti kot javne službe, zagotavljanje možnosti za javno predstavljanje ustvarjalnosti umetnikov in drugih ustvarjalcev s področja kulture, ki delujejo in živijo na območju Občine Trzin in omogočanje dostopnosti do kulturnih dobrin oziroma del avtorjev v Trzinu, organiziranje kulturnih prireditev, npr. v okviru festivala Trzinska pomlad ali morebitnih gledaliških ali koncertnih abonmajev, spodbujanje kulturne dejavnosti društev in spodbujanje povezovanja turistične in kulturne dejavnosti na območju občine.

Na vseh teh področjih je bilo tudi v preteklem letu nedvomno mogoče opaziti dokaj intenzivno dogajanje in tudi vlaganje sredstev občine v te dejavnosti. Občina Trzin je omogočila, ali v okviru festivala Trzinska pomlad, ki ga je v letu 2012 na podlagi javnega razpisa v največji meri prepustila v načrtovanje in organizacijo Kulturnemu društvu Franc Kotar ali z izvedbo drugih prireditev, ki jih je ravno tako z javnim razpisom predala v izvedbo trzinskim društvom ali jih organizirala in izvedla sama v lastni organizaciji (npr. serijo t.i. kulturnih večerov in nekaterih občinskih proslav) oziroma s sodelovanjem in podporo drugih organizatorjev (društva, Medobčinski muzej Kamnik, Knjižnica Domžale oz. Krajevna knjižnica Tineta Orla, GŠ Domžale in GŠ Lartko, OŠ Trzin itd.) vrsto gledaliških in glasbenih prireditev, ki so pritegnile relativno široko pozornost občinstva, ne samo iz Trzina, temveč tudi od drugod. V okviru Trzinske pomladi se je, če prištejemo še enodnevni Mednarodni festival Folklore, zvrstilo trinajst prireditev, v okviru katerih je nastopilo več kot dvajset izvajalcev, od posameznih umetnikov do velikih orkestrov oziroma folklornih skupin in gledaliških ansamblov (naj omenimo le nekaj gostov in skupin, ki so v letu 2012 prišli od drugod: Hiša iger, Brencl banda, AltEra, D'Plagiators, Jani Virk, Veronika Dintinjana, Boris A. Novak, Daša Gradišek – Dasha, Lutke Zajec, Mestno gledališče Ptuj, folklorna skupina TD Kanja Trzin Trzinka, folklorna skupine iz Nakla, Afrike in Srbije itd.). Ob uspešnem festivalu Trzinska pomlad pa nikakor ne kaže spregledati tudi uspešnega mednarodnega literarnega večera, ki ga je organizirala občina v sodelovanju s Slovenskim centrom Pen, na katerem so sodelovali Nelson Wattie iz Nove Zelandije, Velimir Kostov iz Srbije in Lindita Tahiri s Kosova.

Poleg tega občina Trzin omogoča tudi drugim organizatorjem (cenovno dostopni prostori, pomoč pri organizaciji in marketingu) dovolj redno organiziranje kulturnih prireditev z gosti ali samostojnih nastopov. V ta okvir sodijo kulturni večeri, ki jih organizirajo in vodijo posamezniki (župan Tone Peršak idr.) ali društva: npr. KUD F. Kotar z organizacijo gostovanj drugih gledaliških skupin in ravno tako DU Žerjavčki z organizacijo gostovanj gledaliških gostovanj ljubiteljskih skupin, nadalje TD Trzin z organizacijo samostojnih kulturnih prireditev z glasbenega in folklornega področja na katerih se predstavljajo rezbarji, folklorna skupina TD Kanja in pevski zbor DU Žerjavčki, Društvo prijateljev mladine z organizacijo gostovanj gledaliških, glasbenih in filmskih dogodkov za otroke ter odrasle in prireditev, ki jih društvo samo pripravlja. In še bi lahko naštevali. Posamezni organizatorji pa so izvedli nekaj kulturnih prireditev tudi brez posebne finančne podpore, vendar v prostorih Občine Trzin.

Občina Trzin zagotavlja izvajanje javne službe s področja muzejske dejavnosti na območju Občine Trzin v sodelovanju z Muzejem iz Kamnika in tudi v sodelovanju z drugimi dejavniki na tem področju. Tako je muzej v sodelovanju z občino že v letu 2012 pripravil razstavo in umetnostno zgodovinski vodnik Župnijska cerkev sv. Florijana v Trzinu, ki ju je predstavil 17. januarja 2013 v Centru Ivana Hribarja v Trzinu ter začel pripravljati občinski zbornik, ki bo izšel leta 2013. Poleg tega občina podpira in spodbuja zbiranje etnološkega gradiva z območja Trzina in gradiva s področja kulturne dediščine. Tudi sama Občina Trzin je že pridobila nekaj predmetov iz zapuščine Ivana Hribarja za postopno oblikujočo se muzejsko zbirko Občine Trzin v obnovljeni Jefačn'kovi domačiji.

Občina Trzin omogoča predstavljanje umetnikov in drugih znanih oziroma uspešnih občanov Trzina (tudi znanstvenikov, športnikov, aktivistov na različnih področjih) v okviru kulturnih večerov (v letu 2012 npr. Ivo Frbežar, Bogdan Soban, Vlado Žabot, Jani Virk, dr. Edvard Kovač, Vinko Möderndorfer, Tone Peršak idr.).

Zelo pomembno je, da občina izdatno podpira in tudi na druge načine spodbuja kulturno dejavnost v okviru trzinskih društev, od dejavnosti KUD Franc Kotar do kulturnih dejavnosti v okviru društev, ki po svoji temeljni naravnanosti niso organizirana za delovanje na tem področju. Pri tem mislimo na delovanje in razvoj pevskega zbora DU Žerjavčki, na recitacijsko skupino, ki ravno tako uspešno deluje ob DU Žerjavčki, na dejavnost literarnih ustvarjalcev v okviru DU in TD in občasno objavljanje literarnih prispevkov občank in občanov v občinskem glasilu Odsev, na aktivnosti TD Trzin (rezbarji, folklorna skupina), na folklorni krožek OŠ Trzin in, še posebej v zadnjem času na kulturne dejavnosti v okviru Društva prijateljev mladine in Društva za zaščito mladosti (mladinski klub).

Omeniti je potrebno tudi povezovanje kulture, še posebej oblik bolj množične kulture s turizmom v okviru tradicionalne prireditve Florjanov sejem, ki ga organizira TD Trzin in, še najbolj uspešni primer sinergije na tem področju; zdaj že tradicionalno mednarodno folklorno prireditev kot zaključno prireditev festivala Trzinska pomlad, ki izmed vseh prireditev privabi največ gledalcev ob enem terminu; v veliki meri tudi gledalce iz drugih krajev.

Pomembni del kulturne ponudbe v Trzinu pomenijo tudi proslave in druge prireditve, ki jih Občina Trzin pripravlja ob različnih praznikih ter drugih priložnostih (prednovoletna srečanja ipd.), saj vse te prireditve praviloma vključujejo tudi koncerte nemalokrat zelo kakovostnih glasbenih ansamblov ter godb, literarne in recitacijske nastope ipd.

Nenazadnje velja izpostaviti še investicijsko dejavnost, ki jo je občinski svet predvidel že s sprejemom Programa kulture l. 2003 in s sprejemom letnega programa tako v zvezi z načrtovano obnovo oziroma novogradnjo na območju KD Franc Kotar in gradnjo Jefačn'kove domačije. V letu 2012 se je gradnja in delna obnova Jefačn'kove domačije dejansko začela in bi bila v času obravnave tega poročila že zaključena, če ne bi izvajalcem določenih del preprečila zlasti zima, nekaj malega zamude pa so že pred tem pridelali tudi sami. Z vidika kulture je ta naložba pomembna kot primer sodobne zgradbe, ki obnavlja podobo nekdanje vaške arhitekture in kot naložba, ki bo zagotovila dodatne prostorske in organizacijske možnosti za vrsto kulturnih in družabnih dejavnosti.

Za konec uvodnega dela tega poročila je morda smiselno ugotoviti, da po obsegu dejavnosti na tem področju zadovoljujejo. Morda je potrebno v prihodnosti zagotoviti še več tematsko in žanrsko bolj profiliranih programov na področju gledališke, koncertne, likovne ter razstavne in literarne dejavnosti. Pri tem mislimo na še bolj načrtno delo na področju zagotavljanja čim bolj kakovostne ponudbe dogodkov in ustrezno raven marketinga oziroma zagotavljanja obveščenosti občinstva ter organizacije dogodkov. V zvezi s tem velja omeniti, da so tudi kadrovske spremembe v občinski upravi že prispevale k izboljšanju razmer, zlasti z vidika organizacije in tudi marketinga.

Letni program kulture praviloma izhaja iz obveznosti, ki jih občini nalagajo Ustava in Nacionalni program kulture in že omenjeni zakon in iz dolgoročnih programskih aktov same občine (Strategija razvoja Občine Trzin itd.) in, po drugi strani, iz sprejetega proračuna občine za leto, za katerega se pripravlja letni program kulture. Z drugimi besedami letni program kulture pomeni vsebinsko razporeditev in utemeljitev sredstev, ki so za kulturo v danem letu določena s proračunom. Kot člani in članice občinskega sveta že vedo, so s Proračunom Občine Trzin za leto 2012 bila, kar zadeva področje kulture, sredstva določena po eni strani za programe društev, ki so dejavna na tem področju (KUD Franc Kotar in vsaj deloma s svojimi programi tudi DU Žerjavčki, TD Kanja, Društvo prijateljev mladine, Društvo za zaščito mladosti idr.) in po drugi strani za izvajalce javne službe na področju kulture v Občini Trzin (Knjižnica Domžale z enoto Krajevno knjižnico Tineta Orla Trzin, Muzej Kamnik in javni zavod Zavod za kulturo, izobraževanje, šport, turizem in mladino Trzin) in njihove programe oziroma programe same Občine Trzin, kot so kulturni večeri, Trzinska pomlad, občinske proslave ipd. in ne nazadnje so v proračunu predvidena sredstva za vzdrževanje lokalnih kulturnih spomenikov in za nadomestno gradnjo na območju Jefačn'kove domačije in delno obnovo same domačije itd.

Cilj Letnega programa je bil ob dejstvu, da je že z letom 2011 bil v občinski upravi v skladu s sklepom občinskega sveta zaposlen dodatni javni uslužbenec za to področje dela, izboljšanje organizacije dela, dvig kakovosti in višje ravni izvedbe kulturnih prireditev in ta cilj je bil, kot rečeno, v letu 2012 že deloma dosežen.

Z Letnim programom kulture je občinski svet tudi zavezal izvajalce in ponudnike programov po formalni in vsebinski plati, da te programe tudi izpeljejo in si tako tudi zagotovil predpostavke za možni nadzor, ali so programi bili izvedeni in ali so bili izvedeni skladno z voljo občinskega sveta.

Letni program kulture v Občini Trzin je za leto 2012 določil redno dejavnost, programe in projekte na področju kulture, ki se v celoti financirajo ali sofinancirajo in naložbe, ki so financirane s sredstvi občinskega proračuna ter višino in namen sredstev, načrtovanih v Proračunu Občine Trzin za leto 2012.

V Proračunu Občine Trzin za leto 2012 so bila sredstva za kulturo namenjena za sofinanciranje in financiranje:

1. programov KUD Franc Kotar in drugih društev oziroma organizacij, dejavnih v občini na področju kulture,
2. programov medobčinskih oziroma občinskih javnih zavodov, ki delujejo v javnem interesu na območju Občine Trzin na področju kulture in
3. programov Občine Trzin, kadar je sama producent in organizator kulturnih prireditev oziroma drugih dejavnosti na tem področju ter
4. naložb občine v objekte s kulturno namembnostjo ter investicijskega in rednega vzdrževanja kulturnih objektov in spomenikov lokalnega pomena na območju Občine Trzin.

Iz sredstev za kulturo iz 2. točke tega Letnega programa so se financirale oziroma sofinancirale naslednje kulturne vsebine:

* dejavnosti in projekti KUD Franc Kotar (KUD FK) in drugih društev kot n.pr. gledališka predstava KUD FK za odrasle, gledališka predstava KUD FK za otroke, gostovanja ljubiteljskih gledaliških skupin s predstavami za odrasle in za otroke, ki jih organizira KUD, razne delavnice s kulturno vsebino za odrasle in otroke, prireditve DU Žerjavčki, TD Kanja, Društva prijateljev mladine in Društva za zaščito mladosti ter drugih društev s kulturnimi programi ipd.;
* stalne ljubiteljske kulturne dejavnosti kot na primer vadba in nastopi pevskega zbora DU Žerjavčki, folklorne skupine TD Kanja ipd.;
* festivalska dejavnost občine in društev;
* knjižnična, muzejska ter razstavna in festivalska dejavnost javnih zavodov kot so Knjižnica Domžale z enoto Krajevna knjižnica Tineta Orla Trzin, Medobčinski muzej Kamnik in OŠ Trzin;
* Javni sklad RS za kulturne dejavnosti za območja občin na območju UE Domžale;
* prireditve občinskega pomena, ki jih organizira sama Občina Trzin kot so festival Trzinska pomlad, kulturni večeri, občinske proslave, mednarodni literarni večer ipd.;
* varovanje kulturne dediščine v Občini Trzin in z območja Občine Trzin;
* nadomestna gradnja na območju Jefačn'kove domačije oziroma delne obnove domačije in
* vzdrževanje kulturnih objektov in spomenikov lokalnega pomena kot na primer Kraljeve kapelice.

|  |  |  |  |  |  |
| --- | --- | --- | --- | --- | --- |
| **Zap.št.** | **P.p.** | **Naziv p.p.** | **Plan v €** | **Realizacija v €** | **Pojasnila** |
| 1. | 0026 | Občinske prireditve, proslave in priznanja | 12.200 | 9.694,95 | Sredstva so bila vsaj v višini 50 % namenjena za gostujoče izvajalce programov, za plačila SAZAS ipd.  |
| 2. | 0029 | Prireditev za najuspešnejše učence | 600 | 496,73 | Sredstva so bila namenjena predvsem za nakup knjig in program na prireditvi. |
| 3. | 0030 | Sredstva za božične in novoletne prireditve  | 8.500 | 4.800,74 | Sredstva so bila deloma namenjena za Miklavževanje (program in obdaritev) in za kulturne programe na prireditvi za starejše občane in prednovoletnem srečanju za starejše občane |
| 4. | 0092 | Spodbujanje turistične dejav= nosti – občinski programi | 9.500 | 5.000,00 | Del teh sredstev je bil namenjen za organizacijo kulturnega programa Florjanovega sejma in stroške folklornega festivala, ki se je le deloma (50 %) sofinanciral iz sredstev za občinske prireditve. |
| 55. | 0133 | Zbiranje in ohranjanje kulturne dediščine | 1.000 | 1.000 | Sredstva so bila porabljena v skladu z namenom |
| 66. | 0134 | Muzejska dejavnost | 9.000 | 7.938,82 | Sredstva za financiranje dela Medobčinskega muzeja Kamnik, ki vključuje sodelovanje pri projektu Jefačn'kove domačije in pripravo razstave in vodnika Župnijska cerkev sv. Florijana v Trzinu. |
| 7. | 0135 | Vzdrževanje spominskih obeležij in spomenikov | 1.000 | 0 | V letu 2012 ni bilo porabe sredstev |
| 8.  | 0136 | Zbiranje in predstavljanje etnološkega in zgodovinskega gradiva | 1.000 | 800,00 | Sredstva so bila porabljena v skladu z namenom – javni razpis.  |
| 9.  | 0137 | Založniška dejavnost in od= kupi knjig | 1.700 | 614,78 | Podpora založniškim projektom v Občini in odkupi knjig za obdaritve in podpora pomembnim domoznanskim izdajam |
| 10.  | 0138 | Dotacija Knjižnici Domžale za mat.str. in amortizacijo in na= kup gradiv za odd. v Trzinu | 98.523 | 94.945,26 | Sredstva porabljena za obveznosti do matične knjižnice, delovanje krajevne knjižnice ter nakup knjig. |
| 11.  | 0139 | Knjižnica OŠ - dotacija | 286  | 285,86 | Sredstva porabljena v skladu z namenom |
| 12.  | 0144 | JSKD OI | 962,20 | 962,02 | Sredstva so bila porabljena v skladu z namenom |
| 13.  | 0245 | Sofinanciranje kulturnih programov društev | 9.999,80 | 8.164,25 | Sredstva porabljena v skladu z namenom na osnovi javnega razpisa. Društvo za napredek in razvoj Trzina zaradi pritožbe in tožbe v zvezi z razpisom ni izvajalo programa.  |
| 14. | 0255  | Kulturni programi Občine Trzin | 15.110 | 13.784 | Sredstva porabljena v skladu z nameni za festival Trzinska pomlad (javni razpis) in druge programe v skladu z Letnim programom.  |
| 15.  | 0146 | Mater. stroški, redno in invest. vzdrževanje KD Franc Kotar | 6.250 | 5.723,34 | Sredstva porabljena v skladu z namenom in pogodbo s KUD F.K. |
| 16. | 0176 | ŠKD | 252 | 252 | Sredstva porabljena v skladu z namenom |
| 17. | 0248 | Obnova Jefačn'kove domačije | 250.000 | 223.215,21 | Okrog 50 % sredstev je bilo namenjenih za gradnjo nadomestnega objekta oz. delni obnovi starega gospodarskega poslopja z namenom zagotovitve prostorov za različne kulturne dejavnosti.  |

Številka: 610-1/2013-1

Datum: 10.04.2013 Župan

 Anton Peršak l.r.